مرررحبااااااااااااا
أخباركمـــــــــــــــــــــــــــــــــ؟
ماادري اقول مبارك عليكم الشهر ولا عيدكم مبارك ..ادري اني مقصرة وادري انكم فقدتوني بس شسوي اشغال هالدنيا :P
المهم مالكم بالطويله..
من فترة كتبوا بكذا منتدى عن صابون اسمه (صابون بلدي تونسي للعرائس) وانا من شفته تولعت فيه خخخ ،واشوه في وحده نزلت موضوع بمنتدى كويتيات ان هالصابون متوافر في جمعية الشامية والسالمية(هذا الي اذكره) وقريبا بالقادسية ..
وطبعا شريفه ماصدقت خبر طيران عالشامية واشوه لقيته وخذيت 3 انواع(الي بالنيله +الورد+الصبار) وفي بالاعشاب وفي واحد لونه احمر بس ماثبت على شنو وهذي صورتهم..
والحين بقولكم عن تجربتي:
انا لحد الحن الي جربته اهوا النيله لان اهوا اشهر نوع فيهم وهذي صورته..
وهذا شكله من داخل لونه يشوق وملمسه جنه طين ..ذكرني بطين الغزو اهي اهي
اول استخدام لي كان غلط لان غسلت فيه جنه شور جل يعني ما مداني استفدت منه بس الغسله الثانية لا حطيته على جسمي لمده 5 دقايق او اكثر وفركته شوي شوي وبعدين حطيت بالليفه شويه صابون مغربي وفركته.
والنتيجه:
حسيت بنعومه جسمي وانتعاش..هذا غير النظافه ، وان شاء الله بستعمله بالاسبوع مرتين عشان اشوف نتيجه احسن لان حاطين ان مع الاستمرار يزيل الشحوم الزائده والرائحه الكريهه والخلايا الميته والترهلات والبقع السودا وسواد الابط والفخذين والرقبه ومعالجه تشققات الارجل ويقضي على اليهك(شيطلع هذا ماادري) والصدفية ويستخرج الاوساخ ويخفف دوالي الساقين.
وبس هذا الي حبيت اقولكم عنه
ودمتم بخير وبصحه وعافية :)